sukhrobnurali/uzbek-legal-corpus huggingface dataset:
OʻZBEKISTON RESPUBLIKASI TIJORAT BANKLARI AVTOMATLAShTIRILGAN BANK TIZIMLARIDA AXBOROTNI MUHOFAZA QILISh TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2020-03-10)

Oʻzbekiston Respublikasining “Arxiv ishi toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2010-y., 24-25-son, 192-modda) muvofiq Markaziy bank Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2006-yil 17-yanvardagi 1/8-son qarori (roʻyxat raqami 1552, 2006-yil 13-mart) (Oʻzbekiston Respublikasi qonun hujjatlari toʻplami, 2006-y., 11-son, 89-modda) bilan tasdiqlangan “Oʻzbekiston Respublikasi tijorat banklari avtomatlashtirilgan bank tizimlarida axborotni muhofaza qilish toʻgʻrisida”gi nizomga ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. Muqaddima quyidagi tahrirda bayon etilsin: “Mazkur Nizom Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisi Axborotnomasi, 1995-y., 12-son, 247-modda), “Banklar va bank faoliyati toʻgʻrisida” (Oʻzbekiston Respublikasi Oliy Majlisining Axborotnomasi, 1996-y., 5-6-son, 54-modda), “Arxiv ishi toʻgʻrisida” (Oʻzbekiston Respublikasi qonun hujjatlari toʻplami, 2010-y., 24-25-son, 192-modda), “Axborotlashtirish toʻgʻrisida” (Oʻzbekiston Respublikasi qonun hujjatlari toʻplami 2004-y., 6-son, 67-modda), “Elektron hisoblash mashinalari uchun yaratilgan dasturlar va maʼlumotlar bazalarining huquqiy himoyasi toʻgʻrisida” (Oʻzbekiston Respublikasi Oliy Kengashining axborotnomasi, 1994-y., 5-son, 136-modda), “Bank siri toʻgʻrisida” (Oʻzbekiston Respublikasi qonun hujjatlari toʻplami 2003-y., 19-son, 174-modda), “Elektron raqamli imzo toʻgʻrisida” (Oʻzbekiston Respublikasi Oliy Majlisining Axborotnomasi, 2004-y., 1-2-son, 12-modda) va “Avtomatlashtirilgan bank tizimida axborotni muhofaza qilish toʻgʻrisida”gi (Oʻzbekiston Respublikasi qonun hujjatlari toʻplami, 2006-y., 14-son, 112-modda) qonunlariga muvofiq ishlab chiqilgan.”. 2. 7-bandning birinchi xatboshisi quyidagi tahrirda bayon etilsin: “Avtomatlashtirilgan bank tizimida maʼlumotlar kiritish va oʻzgartirish vakolatiga ega boʻlgan har bir masʼul xodimning ishchi stansiyalari mazkur tizimga ulanishga ruxsat beruvchi apparat — dasturiy qurilmalar bilan jihozlanishi lozim.”. 3. Quyidagi mazmundagi 71-band bilan toʻldirilsin: “71.Tizimga ulanishga ruxsat beruvchi apparat – dasturiy qurilmalarni boshqa shaxslarga berish va qarovsiz qoldirish taqiqlanadi.”. 4. 11-band quyidagi tahrirdagi oltinchi xatboshi bilan toʻldirilsin: “Elektron toʻlov tizimi orqali joʻnatilayotgan yoki qabul qilinayotgan barcha elektron toʻlov hujjatlari soʻnggi bazaga ega antivirus dasturi tekshiruvidan oʻtkazilishi shart.”. 5. Mazkur oʻzgartirish va qoʻshimchalar Oʻzbekiston aloqa va axborotlashtirish agentligi bilan kelishilgan.
Xalqaro taraqqiyot uyushmasining “Qishloq xoʻjaligi korxonalarini qoʻllab-quvvatlash. II faza” loyihasi doirasidagi kreditini samarali oʻzlashtirish chora-tadbirlari toʻgʻrisida
(resolution, 2021-02-22)

Yerlarni haydash ishlarining oʻz vaqtida va sifatli bajarilishini taʼminlash hamda qishloq xoʻjaligi yerlarini ekish ishlariga tayyorlash, fermer xoʻjaliklarining mashina-traktor parklari, shu jumladan muqobil mashina-traktor parklarining yer haydash traktorlariga boʻlgan ehtiyojini yanada toʻliq qondirish, shuningdek Xalqaro taraqqiyot uyushmasining “Qishloq xoʻjaligi korxonalarini qoʻllab-quvvatlash. II faza” loyihasi doirasidagi kreditidan samarali foydalanish maqsadida Vazirlar Mahkamasi qaror qiladi: 1. Oʻzbekiston Respublikasi Qishloq va suv xoʻjaligi vazirligining “Qishloq xoʻjaligi korxonalarini qoʻllab-quvvatlash. II faza” loyihasini amalga oshirish uchun Xalqaro taraqqiyot uyushmasi krediti (keyingi oʻrinlarda XTU krediti deb ataladi) hisobiga “OʻzKeysTraktor” qoʻshma korxonasida ishlab chiqarilgan 150 ta “New Nolland TS-6070” rusumli yer haydash traktorlari sotib olish toʻgʻrisidagi taklifiga rozilik berilsin. 2. Belgilab qoʻyilsinki, yer haydash traktorlarini sotib olish “Qishloq xoʻjaligi korxonalarini qoʻllab-quvvatlash. II faza” loyihasini bajarishda qatnashuvchi tijorat banklari orqali milliy valyutada, “Agrobank” va “Mikrokreditbank” ochiq aksiyadorlik tijorat banklariga kredit liniyalari doirasida XTU krediti hisobidan ajratilgan tegishli ravishda 3,0 mln AQSh dollari va 2,5 mln AQSh dollari miqdorida xorijiy valyutadagi limitlarni qayta taqsimlash hisobiga ular uchun milliy valyutadagi kredit mablagʻlari limitlarini koʻpaytirgan holda amalga oshiriladi. 3. Oʻzbekiston Respublikasi Moliya vazirligi belgilangan tartibda: tegishli ravishda 3,0 mln AQSh dollari va 2,5 mln AQSh dollariga teng ekvivalentdagi milliy valyutadagi mablagʻlarning davlat tashqi qarziga xizmat koʻrsatish uchun respublika budjetida nazarda tutilgan mablagʻlar hisobidan Oʻzbekiston Respublikasi Markaziy bankining mablagʻ koʻchirilayotgan sanada amaldagi kursi boʻyicha “Agrobank” va “Mikrokreditbank” ochiq aksiyadorlik tijorat banklarining hisob raqamlariga oʻtkazilishini; “Agrobank” va “Mikrokreditbank” ochiq aksiyadorlik tijorat banklaridan sotib olingan xorijiy valyutadagi jami 5,5 mln AQSh dollari miqdoridagi mablagʻlarning, zarurat boʻlganda, ulardan Oʻzbekiston Respublikasining XTU krediti boʻyicha tashqi majburiyatlariga xizmat koʻrsatishda yetishmayotgan qismi uchun foydalanish huquqi bilan depozitga joylashtirilishini taʼminlasin. 4. Oʻzbekiston Respublikasi Moliya vaziriga “Agrobank” va “Mikrokreditbank” ochiq aksiyadorlik tijorat banklari bilan tuzilgan qayta kreditlash toʻgʻrisidagi bitimga oʻzgartirishlarni Oʻzbekiston Respublikasi nomidan imzolash vakolati berilsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
“OʻZBEKISTON RESPUBLIKASINING MONOPOLIST BIRLAShMALARI (KORXONALAR) DAVLAT REESTRIGA KIRITILGAN XOʻJALIK YuRITUVChI SUBYEKTLAR TOMONIDAN IShLAB ChIQARILGAN MAHSULOTLAR (IShLAR, XIZMATLAR)GA ChEKLANGAN ShARTNOMAVIY NARXLAR YOKI RENTABELLIKNING ChEKLANGAN DARAJALARINI HAMDA TARIFLARNI ShAKLLANTIRISh VA QOʻLLASh TARTIBI TOʻGʻRISIDA NIZOMNI TASDIQLASh HAQIDA”GI QARORNI OʻZ KUChINI YOʻQOTGAN DEB TOPISh TOʻGʻRISIDA
(resolution, 2010-12-06)

Oʻzbekiston Respublikasi Vazirlar Mahkamasining 28-oktabr 2010-yildagi 239-sonli “Tovarlar (ishlar, xizmatlar)ga tartibga solinadigan narxlar (tariflar)ni deklaratsiya qilish (tasdiqlash) va belgilash tartibini yanada takomillashtirish chora-tadbirlari toʻgʻrisida”gi, qaroriga (Oʻzbekiston Respublikasi qonun hujjatlar toʻplami, 2010-y., 42-43-son, 364-modda) muvofiq Oʻzbekiston Respublikasi Moliya vazirligi, Iqtisodiyot vazirligi va Monopoliyadan chiqarish va raqobatni rivojlantirish davlat qoʻmitasi qaror qiladilar: 1. Oʻzbekiston Respublikasi Moliya vazirligi, Iqtisodiyot vazirligi va Monopoliyadan chiqarish va raqobatni rivojlantirish davlat qoʻmitasining 2004-yil 23-avgustdagi 104, 40 va 7-son “Oʻzbekiston Respublikasining monopolist birlashmalar (korxonalar) davlat reyestriga kiritilgan xoʻjalik yurituvchi subyektlar tomonidan ishlab chiqarilgan mahsulotlar (ishlar, xizmatlar)ga cheklangan shartnomaviy narxlar yoki rentabellikning cheklangan darajalarini hamda tariflarni shakllantirish va qoʻllash tartibi toʻgʻrisida nizomni tasdiqlash haqida”gi qarori (roʻyxat raqami 1415, 2004-yil 29-sentabr) (Oʻzbekiston Respublikasi qonun hujjatlari toʻplami, 2004-y., 38-39-son 432-modda) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
IShLAMAYOTGAN ONALARGA BOLANI IKKI YoShGA TOʻLGUNGAChA PARVARISh QILISh BOʻYIChA HAR OYLIK NAFAQA TAYINLASh VA TOʻLASh TARTIBI TOʻGʻRISIDAGI NIZOMGA OʻZGARTIRIShLAR VA QOʻShIMChA KIRITISh HAQIDA
(resolution, 2013-06-03)

Oʻzbekiston Respublikasi Prezidentining “Oʻzbekiston Respublikasi Mehnat va aholini ijtimoiy muhofaza qilish vazirligi tuzilmasini takomillashtirish chora-tadbirlari toʻgʻrisida” 2009-yil 30-dekabrdagi PQ-1251-son (Oʻzbekiston Respublikasi qonun hujjatlari toʻplami, 2009-y., 52-son, 562-modda) va “Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasi tashkiliy tuzilmasini takomillashtirish chora-tadbirlari toʻgʻrisida”gi 2009-yil 30-dekabrdagi PQ-1252-son qarorlariga (Oʻzbekiston Respublikasi qonun hujjatlari toʻplami, 2009-y., 52-son, 563-modda) muvofiq Oʻzbekiston Respublikasi Mehnat va aholini ijtimoiy muhofaza qilish vazirligi, Moliya vazirligi, Respublika “Mahalla” jamgʻarmasi va Xalq banki qaror qiladilar: 1. Oʻzbekiston Respublikasi Mehnat va aholini ijtimoiy muhofaza qilish vazirligi, Moliya vazirligi, Respublika “Mahalla” jamgʻarmasi, Xalq bankining 2002-yil 8-fevraldagi 11/501, 32, 16 va 8-sonli qarori (roʻyxat raqami 1112, 2002-yil, 14-mart) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-yil 5-son) bilan tasdiqlangan “Ishlamayotgan onalarga bolani ikki yoshga toʻlgungacha parvarish qilish boʻyicha har oylik nafaqa tayinlash va toʻlash tartibi toʻgʻrisida”gi nizomga ilovaga* muvofiq oʻzgartirishlar va qoʻshimcha kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Shahar va tuman hokimliklari huzuridagi tadbirkorlik subyektlarini roʻyxatdan oʻtkazish inspeksiyalari toʻgʻrisidagi namunaviy nizomga oʻzgartirish va qoʻshimchalar kiritish haqida
(resolution, 2014-05-12)

Oʻzbekiston Respublikasi Vazirlar Mahkamasining 2010-yil 4-noyabrdagi 244-son “Kompleks tadbirkorlik litsenziyasi (franshizing) shartnomalarini davlat roʻyxatidan oʻtkazish tartibi toʻgʻrisidagi nizomni tasdiqlash haqida”gi qaroriga (Oʻzbekiston Respublikasi qonun hujjatlari toʻplami, 2010-y., 44-45-son, 382-modda) muvofiq Oʻzbekiston Respublikasi Adliya vazirligi va Iqtisodiyot vazirligi qaror qiladilar: 1. Oʻzbekiston Respublikasi Adliya vazirligi, Iqtisodiyot vazirligi va Davlat mulki qoʻmitasining 2003-yil 27-sentabrdagi 05-20-401, 14 va 01/23-55-son qarori bilan tasdiqlangan Shahar va tuman hokimliklari huzuridagi tadbirkorlik subyektlarini roʻyxatdan oʻtkazish inspeksiyalari toʻgʻrisidagi namunaviy nizomga (roʻyxat raqami 1279, 2003-yil 27-sentabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-y., 17-18-son) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
AVTOMOTOTRANSPORT VOSITALARI UCHUN ROʻYXATDAN OʻTKAZISH DAVLAT RAQAMI BELGILARINING YANGI NAMUNALARINI BOSQICHMA-BOSQICH JORIY ETISH MUDDATLARINI UZAYTIRISH TOʻGʻRISIDA
(resolution, 2024-08-16)

Oʻzbekiston Respublikasi Vazirlar Mahkamasining “Avtomototransport vositalari uchun roʻyxatdan oʻtkazish davlat raqami belgilarining yangi namunalarini joriy etish chora-tadbirlari toʻgʻrisida” 2007-yil 27-iyundagi 131-son qarorining sifatli bajarilishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Ichki ishlar vazirligining avtomototransport vositalari va ularning tirkamalari (yarim tirkamalari) uchun roʻyxatdan oʻtkazish davlat raqami belgilarining yangi namunalarini bosqichma-bosqich joriy etish muddatlarini 2013-yil 1-yanvargacha uzaytirish toʻgʻrisidagi taklifi qabul qilinsin. 2. Vazirlar Mahkamasining “Avtomototransport vositalari uchun roʻyxatdan oʻtkazish davlat raqami belgilarining yangi namunalarini joriy etish chora-tadbirlari toʻgʻrisida” 2007-yil 27-iyundagi 131-son qarori 2-bandining uchinchi xatboshidagi “2011-yil 1-yanvargacha” soʻzlari “2013-yil 1-yanvargacha” soʻzlari bilan almashtirilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.A. Xoʻjayev va Oʻzbekiston Respublikasi Ichki ishlar vaziri B.A. Matlyubov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA QOʻShIMChALAR KIRITISh, ShUNINGDEK BAʼZILARINI OʻZ KUChINI YOʻQOTGAN DEB HISOBLASh TOʻGʻRISIDA (“ADLIYA ORGANLARI VA MUASSASALARI FAOLIYATI TAKOMILLAShTIRILIShI MUNOSABATI BILAN OʻZBEKISTON RESPUBLIKASINING AYRIM QONUN HUJJATLARIGA OʻZGARTISh VA QOʻShIMChALAR KIRITISh TOʻGʻRISIDA” OʻZBEKISTON RESPUBLIKASINING 2010 YIL 14 SENTYABRDAGI OʻRQ-255-SONLI QONUNI)
(law, 2010-12-03)

Mehnat kodeksiga va “Adliya organlari va muassasalari faoliyati takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” Oʻzbekiston Respublikasining 2010-yil 14-sentabrdagi OʻRQ-255-sonli Qonuniga muvofiq Vazirlar Mahkamasi qaror qiladi: 1.Vazirlar Mahkamasining 2002-yil 18-yanvardagi 26-son qarori (Oʻzbekiston Respublikasi QT, 2002-y., 1-son, 4-modda) bilan tasdiqlangan Notariuslarning ijro xatlariga asosan qarzni undirish soʻzsiz amalga oshiriladigan hujjatlar roʻyxatiga quyidagi mazmundagi XII boʻlim qoʻshilsin: 16. Xodimning zararni boʻlib-boʻlib toʻlagan holda uni ixtiyoriy qoplash toʻgʻrisidagi yozma majburiyati. Ijro xati olish uchun quyidagilar taqdim etiladi: a) xodimning toʻlovning aniq muddatlari koʻrsatilgan zararni ixtiyoriy qoplash toʻgʻrisidagi yozma majburiyatining asl nusxasi; b) yetkazilgan zararning toʻlanmagan qismi miqdorini tasdiqlovchi hujjatlar; v) oʻzi yetkazgan zararni qoplashdan bosh tortgan xodim bilan mehnat shartnomasini bekor qilish toʻgʻrisidagi buyruqning nusxasi; g) qarzdorning ogohlantirishni olganligi toʻgʻrisidagi tilxati bilan birga qarzni toʻlash haqida qarzdorga berilgan ogohlantirish xatining nusxasi”. 2. Quyidagilar: Vazirlar Mahkamasining “Notariat faoliyati bilan shugʻullanish huquqini beruvchi litsenziyalar berish va litsenziya berganlik uchun davlat boji toʻlash tartibi toʻgʻrisida” 1997-yil 10-martdagi 126-son qarori; Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 1997-yil 7-avgustdagi 392-son qaroriga ilovaning 11-bandi oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Adliya vaziri R.A. Muhitdinov zimmasiga yuklansin.
OʻZBEKISTON RESPUBLIKASI MOLIYA VAZIRINING “MONOPOLIST KORXONALAR TOMONIDAN DEKLARATSIYA QILINADIGAN NARXLARNI QOʻLLASh TOʻGʻRISIDAGI QOIDALARNI TASDIQLASh HAQIDA”GI BUYRUGʻINI OʻZ KUChINI YOʻQOTGAN DEB TOPISh TOʻGʻRISIDA
(order, 2010-11-30)

Oʻzbekiston Respublikasi Vazirlar Mahkamasining 2010-yil 28-oktabrdagi 239-sonli “Tovarlar (ishlar, xizmatlar)ga tartibga solinadigan narxlar (tariflar)ni deklaratsiya qilish (tasdiqlash) va belgilash tartibini yanada takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2010-yil, 42-43-sonlar, 560-modda) muvofiq buyuraman: 1. Oʻzbekiston Respublikasi moliya vazirining 2004-yil 30-martdagi 54-sonli “Monopolist korxonalar tomonidan deklaratsiya qilinadigan narxlarni qoʻllash toʻgʻrisidagi Qoidalarni tasdiqlash haqida”gi buyrugʻi (2004-yil 20-may, roʻyxat raqami 1359) (Oʻzbekiston Respublikasi qonun hujjatlari toʻplami, 2004-yil, 20-son, 241-modda) oʻz kuchini yoʻqotgan deb hisoblansin. 2. Mazkur buyruq Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi bilan kelishilgan. 3. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Xorijiy konsorsium kompaniyalari “Initek energiya” (Ispaniya) va “Chalik enerdji” (Turkiya) ishtirokida “Navoiy IESda bugʻ-gazli qurilmani qurish” investitsion loyihasini amalga oshirishni tezlashtirish chora-tadbirlari toʻgʻrisida
(resolution, 2010-11-30)

Oʻzbekiston Respublikasi Prezidentining 2009-yil 19-avgustdagi PQ-1176-son qarorini bajarish yuzasidan hamda “Initek energiya” (Ispaniya) va “Chalik enerdji” (Turkiya) xorijiy kompaniyalar konsorsiumi ishtirokida “Navoiy issiqlik elektr stansiyasida bugʻ-gaz qurilmasi qurish” investitsiya loyihasini amalga oshirishni jadallashtirish maqsadida Vazirlar Mahkamasi qaror qiladi: 1. Oʻzbekiston Respublikasi Iqtisodiyot vazirligi, Tashqi iqtisodiy aloqalar, investitsiyalar va savdo vazirligi, Moliya vazirligi va “Oʻzbekenergo” davlat-aksiyadorlik kompaniyasining 2009-yil 8-avgustdagi 3-BT-2009-son kontraktga muvofiq “Navoiy issiqlik elektr stansiyasida bugʻ-gaz qurilmasini qurish” investitsiya loyihasi boʻyicha qurilish-montaj ishlarini amalga oshiruvchi “Initek energiya” (Ispaniya) va “Chalik enerdji” (Turkiya) xorijiy kompaniyalari konsorsiumiga “Qizilqumsement” ochiq aksiyadorlik jamiyatini toʻgʻridan toʻgʻri shartnomalar boʻyicha erkin muomaladagi valyutaga birja kotirovkalarining oʻrtacha narxlari boʻyicha 9,0 ming tonna sulfatga chidamli sement va 5,0 ming tonna portlandsementni foydalanishga tayyor holda topshirish shartlarida sotish toʻgʻrisidagi taklifiga rozilik berilsin. 2. Belgilab qoʻyilsinki: “Initek energiya” (Ispaniya) va “Chalik enerdji” (Turkiya) xorijiy kompaniyalari konsorsiumi tomonidan “Qizilqumsement” ochiq aksiyadorlik jamiyati bilan “Navoiy issiqlik elektr stansiyasida bugʻ-gaz qurilmasini qurish” investitsiya loyihasini amalga oshirish doirasida koʻrsatib oʻtilgan hajmdagi sementni respublika bojxona hududidan olib chiqmasdan erkin almashtiriladigan valyutaga sotib olish yuzasidan tuziladigan kontraktlar va ularga qoʻshimcha bitimlar eksport kontraktlari uchun belgilangan tartibda vakolatli bankda hisobga qoʻyilishi kerak; sotib olingan sement “Initek energiya” (Ispaniya) va “Chalik enerdji” (Turkiya) xorijiy kompaniyalari konsorsiumi tomonidan faqat “Navoiy IESda bugʻ-gaz qurilmasini qurish” investitsiya loyihasini amalga oshirish doirasida foydalaniladi va qayta sotilmaydi. 3. “Navoiy issiqlik elektr stansiyasida bugʻ-gaz qurilmasini qurish” investitsiya loyihasi boʻyicha qurilish-montaj ishlarini bajarish uchun “Qizilqumsement” ochiq aksiyadorlik jamiyati tomonidan “Initek energiya” (Ispaniya) va “Chalik enerdji” (Turkiya) xorijiy kompaniyalar konsorsiumiga sotiladigan sement hajmlari qonun hujjatlarida eksport qiluvchi korxonalar uchun nazarda tutilgan soliqlarni toʻlagan va valyuta tushumining 50 foizini majburiy sotgan holda eksportga yetkazib berishga tenglashtirilsin. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
Xususiy sektorni rivojlantirish boʻyicha Islom korporatssiyasining obuna kapitalidagi qoʻshimcha aksiyalarga Oʻzbekiston Respublikasining obunasi toʻgʻrisida
(resolution, 2010-11-29)

Xususiy sektorni rivojlantirish boʻyicha Islom korporatsiyasi bilan hamkorlikni kengaytirish, shuningdek Islom taraqqiyot bankining ustav kapitalidagi Oʻzbekiston Respublikasining ulushini oshirish munosabati bilan saqlab qolish maqsadida: 1. Xususiy sektorni rivojlantirish boʻyicha Islom korporatsiyasining (XSRIK) Bosh Assambleyasi Islom taraqqiyot bankining ustav kapitalidagi ulushlarini saqlab qolish maqsadida XSRIKning ustav kapitalini 0,5 dan 1,0 milliard AQSH dollariga oshirish va XSRIKga aʼzo mamlakatlarning qoʻshimcha aksiyalariga obuna boʻlishini tashkil etish toʻgʻrisida qaror qabul qilgani maʼlumot uchun qabul qilinsin. 2. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi, Moliya vazirligi, Markaziy banki hamda respublika manfaatdor tijorat banklarining Xususiy sektorni rivojlantirish boʻyicha Islom korporatsiyasining har bir aksiyaning nominal qiymati 10 000 AQSH dollaridan iborat qoʻshimcha 5 ta aksiyasini Oʻzbekiston Respublikasi tomonidan sotib olish toʻgʻrisidagi taklifi maʼqullansin. 3. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi Xususiy sektorni rivojlantirish boʻyicha Islom korporatsiyasini XSRIK ustav kapitalidagi Oʻzbekiston Respublikasi ulushini qoʻshimcha 5 ta aksiyaga oshirish toʻgʻrisidagi qaror toʻgʻrisida xabardor qilsin. 4. Quyidagilar: qoʻshimcha ravishda sotib olingan aksiyalar boʻyicha xususiy sektorni rivojlantirish Islom korporatsiyasining ustav kapitaliga Oʻzbekiston Respublikasi badallarini toʻlash jadvali 1-ilovaga muvofiq; Oʻzbekiston Respublikasi tijorat banklari oʻrtasida Xususiy sektorni rivojlantirish boʻyicha Islom korporatsiyasining ustav kapitaliga qoʻshimcha ravishda sotib olingan aksiyalar boʻyicha Oʻzbekiston Respublikasi badallari toʻlovlarini taqsimlash jadvali 2-ilovaga muvofiq tasdiqlansin. 5. Oʻzbekiston Respublikasi Tashqi iqtisodiy aloqalar milliy banki oʻrnatilgan tartibda: XSRIK ning qoʻshimcha ravishda sotib olingan 5 ta aksiyasiga obuna boʻlishni; 1-ilovaga muvofiq qoʻshimcha ravishda sotib olingan aksiyalar uchun XSRIK ustav kapitaliga Oʻzbekiston Respublikasi badallarini toʻlashni taʼminlasin. 6. “Asaka” davlat-aksiyadorlik tijorat banki, “Oʻzsanoatqurilishbank” ATB, “Ipak yoʻli” ATB Xususiy sektorni rivojlantirish boʻyicha Islom korporatsiyasining qoʻshimcha aksiyalarini sotib olish uchun Oʻzbekiston Respublikasi Tashqi iqtisodiy aloqalar milliy bankiga 2-ilovaga muvofiq mablagʻlar oʻtkazilishini taʼminlasin. 7. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA (“FUQAROLAR SOGʻLIGʻINI SAQLASh TOʻGʻRISIDA”GI OʻZBEKISTON RESPUBLIKASI QONUNINING 10 VA 11-MODDALARIGA OʻZGARTIShLAR KIRITISh HAQIDA” OʻZBEKISTON RESPUBLIKASINING 2010 YIL 19 MAYDAGI OʻRQ-246-SONLI QONUNI)
(law, 2012-03-29)

“Fuqarolar sogʻligʻini saqlash toʻgʻrisida”gi Oʻzbekiston Respublikasi Qonunining 10 va 11-moddalariga oʻzgartishlar kiritish haqida” Oʻzbekiston Respublikasining 2010-yil 19-maydagi OʻRQ-246-sonli Qonuniga muvofiq, shuningdek tibbiy faoliyatni litsenziyalash tartibini takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga oʻzgartirish va qoʻshimchalar kiritilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin. 1. Vazirlar Mahkamasining 2006-yil 20-fevraldagi 27-son qarori (Oʻzbekiston Respublikasi QT, 2006-y., 2-son, 11-modda) bilan tasdiqlangan Davlat axborot resurslari hamda ularni shakllantirish, ulardan foydalanish va ularni qoʻllab-quvvatlash uchun masʼul boʻlgan davlat organlari roʻyxatining 78-pozitsiyasi chiqarib tashlansin. 2. Vazirlar Mahkamasining “Tibbiy faoliyatni litsenziyalash tartibini yanada takomillashtirish chora-tadbirlari toʻgʻrisida” 2008-yil 3-apreldagi 61-son qarorida (Oʻzbekiston Respublikasi QT, 2008-y., 4-son, 13-modda): v) 3-ilovada: 6-bandga quyidagi mazmundagi xatboshi qoʻshilsin: “joyning oʻzida, moliyaviy-xoʻjalik faoliyatga aralashmasdan, litsenziyalanadigan faoliyatni amalga oshirishning holati va shart-sharoitlari bilan tanishish”; 12-bandning uchinchi xatboshi quyidagi tahrirda bayon qilinsin: “Xususiy tibbiy faoliyat bilan shugʻullanuvchi nodavlat tibbiyot muassasalari tomonidan koʻrsatiladigan tibbiy xizmatlar sifatini nazorat qilish boʻlimi”.